./data/phi0474/phi038/phi0474.phi038.perseus-lat1.xml
M. Tullius Cicero
Delectat etiam quicquid est admirabile maximeque movet ea quae motum aliquem animis ciet oratio quaeque significat oratoris ipsius amabilis mores; qui exprimuntur autsignando iudicio ipsius et animo humano ac liberali autinflexione sermonis si aut augendi alterius aut minuendisui causa alia dici ab oratore alia existimari videntur idquecomitate fieri magis quam vanitate  Sed sunt multa suavitatis praecepta, quae orationem aut magis obscuram autminus probabilem faciunt  Itaque hoc etiam loco nobisest ipsis quid causa postulet iudicandum